钦定古今图书集成/明伦汇编/闺媛典/第085卷 > 程正遇妻刘氏
## 钦定古今图书集成/明伦汇编/闺媛典/第085卷 > 程正遇妻刘氏

按《德安府志》：刘氏，孝感程正遇妻。崇祯丁丑，贼至被
获。促之行，不从。出剑劫之，不顾。贼曰：“吾将杀而父母
与而子，歼其儿。”同类同絷者皆股栗，环泣而劝谕之。
刘睫不正视，举首授贼曰：“疾杀我。”贼怒，一手握其发，
一手加剑三击之，趺坐而死。贼亦壮之，脱其父母去。